ادريس هو رابع نبى للبشر بعد ادم وشيث وآنوش (عليهم السلام) فى التوراة هو "أخنوخ" بن يارد بن مهلاييل بن قينن بن أنوش بن شيث بن ادم زى اللى مكتوب فى سفر التكوين. وفى مؤرخين بيقولوا إن نسبه هو إدريس بن يارد بن مهلائيل وبينتهي نسبه عند شيث بن ادم واسمه عند بنى اسرائيل (خنوخ) وفى الترجمة العربية (أخنوخ) وهو من أجداد نوح عليه السلام. إدريس فى القرآن بيعتبر من الأنبياء المكرمين عند ربنا واللى قالنا كده القرآن الكريم ؛ حيث انه ذكر بصراحة إنه نبى وعشان كدة ؛المسلمون بيؤمنوا إنه نبى .وهو اول واحد خد النبوة من بنى ادم بعد ادم وشيث ،وفى بعض المؤرخين زى ابن إسحاق قال إنه عاصر 308 سنة من حياة جده الكبير ادم ابو البشر . وفى ناس كتير قالوا إنه هو المشار اليه فى حديث الرسول محمد صلى الله عليه وسلم لما سأله الصحابى معاوية بن الحكم السلمي عن الخط بالرمل فقال (صلى الله عليه وسلم) :" إنه كان نبي يخط به فمن وافق خطه فذاك " . وكمان المسلمين بيؤمنوا إن الرسول محمد صلى الله عليه وسلم شاف إدريس وهو فى السما الرابعة ساعة رحلة الإسراء والمعراج .